यहां सदर विधायक के अलावा ऑल इंडिया इमाम चीफ मौलाना उमेर अहमद इलियासी, सिख धर्म के प्रतिनिधि सरदार परमजीत सिंह चंडोक, भाई सतपाल सिंह, जीनत अमान, स्टेफी पटेल, निशी कुमारी व मनोज प्रभाकर ने सभा को संबोधित किया। तिरंगा सम्मान यात्रा में हजारों की तादाद में लोग शामिल थे। यात्रा की एक छोर जब झंडा चौक पर थी तो दूसरी छोर अभी जिला स्कूल मैदान के पास ही था। करीब तीन किलोमीटर लंबी इस यात्रा के साक्षी पूरे शहर के लोग बने। जहां मोटरसाइकिल पर सवार उत्साही नौजवानों की टीम यात्रा में शिरकत कर रही थी, तो मारवाड़ी महिलाओं का जत्था भी शामिल था। विभिन्न कोचिंग संस्थानों के निदेशक जहां हाथों में तिरंगा लिए यात्रा की शोभा बढ़ रहे थे वहीं खिलाड़ियों का समूह भी जमकर जयघोष कर रहा था। भारत माता की जय, हिन्दुस्तान जिंदाबाद व वंदे मातरम के जयघोष शहर की फिजा में तैरते रहे। कभी- कभी यात्रा में शामिल कुछ जुनूनी बच्चे पाकिस्तान मुदार्बाद व नवाज शरीफ होश में आओ की नरेबाजी भी करते रहे। करीब दस हजार देशभक्तों की भीड़ जब सड़क पर उतरी तो शहर की फिजां ही बदल गयी।